Jabarkan Status politik dari Baitulmuqaddis dalam bahasa melayu

Hari ini, status Baitulmuqaddis tetap menjadi salah satu isu utama dalam konflik Israel-Palestin. Ketika Perang Arab-Israel 1948, Baitulmuqaddis Barat ialah antara kawasan-kawasan yang ditawan dan kemudian diilhakkan Israel sementara Baitulmuqaddis Timur, termasuk Kota Lama, ditawan dan kemudian diilhakkan Jordan. Israel merebut Baitulmuqaddis Timur dari Jordan selama Perang Enam Hari pada 1967 dan kemudian dimasukkann ke Baitulmuqaddis, bersama dengan wilayah sekitar yang lain. [Catatan 6] Salah satu undang-undang asas Israel, Hukum Jerusalem 1980, merujuk Jerusalem sebagai ibu kota tak terbahagi Israel. Semua cabang kerajaan Israel terletak di Baitulmuqaddis, termasuk Knesset (parlimen Israel), kediaman Perdana Menteri (Beit Aghion) dan Presiden (Beit HaNassi) serta Mahkamah Agung. Sungguhpun begitu, masyarakat antarabangsa menyifatkan pengilhakan itu sebagai haram dan mengesahakan Baitulmuqaddis Timur sebagai wilayah Palestin ditakluki Israel.